POUŽITIE V ZÁHRADÁCH A PREDZÁHRADKÁCH JE POVOLENÉ

Prípravok na ochranu rastlín pre neprofesionálnych používateľov

**SpinTor**

Postrekový insekticíd prírodného pôvodu vo forme kvapalného suspenzného koncentrátu pre riedenie vodou (SC), na ochranu kapusty, viniča, jablone, zemiakov a na ochranu rajčiakov, papriky, uhoriek a baklažánu v skleníkoch.

**ÚČINNÁ LÁTKA:**

|  |  |  |
| --- | --- | --- |
| **Spinosad** | **240 g/l**  (22,7 % hm) |  |

**Látky nebezpečné pre zdravie, ktoré prispievajú ku klasifikácii prípravku:** nerelevantné

**OZNAČENIE PRÍPRAVKU:**

|  |
| --- |
|  |
| GHS09 |

**Pozor**

|  |  |
| --- | --- |
| **H410** | **Veľmi toxický pre vodné organizmy, s dlhodobými účinkami.** |
| **EUH208** | **Obsahuje spinosad. Môže vyvolať alergickú reakciu.** |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |
| P391 | Zozbierajte uniknutý produkt. |
| P501 | Zneškodnite obsah/nádobu v súlade s platnými predpismi. |

**SP1** **Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**Spe3 Z dôvodu ochrany vodných organizmov (makrozoobentosu)** **udržiavajte medzi ošetrovanou plochou a povrchovými vodnými plochami v prípade ošetrenia jabloní ochranný pás zeme v dĺžke 30 metrov.**

**Spe3 Z dôvodu ochrany vodných organizmov (makrozoobentosu) udržiavajte medzi ošetrovanou plochou a povrchovými vodnými plochami v prípade ošetrenia zeleniny a viniča ochranný pás zeme v dĺžke 10 metrov.**

**Z1** **Pre domáce, hospodárske a voľne žijúce zvieratá zvlášť nebezpečný osobitne pre prežúvavce.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Vo2 Pre ryby a ostatné vodné organizmy jedovatý.**

**V3 Riziko prípravku je prijateľné pre dážďovky a iné pôdne makroorganizmy.**

**Vč2 Prípravok pre včely škodlivý.**

**Zákaz používania prípravku v 1. ochrannom pásme zdrojov pitných vôd!**

**Nepoužívajte v blízkosti studní a studničiek!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

**Neaplikujte v blízkosti hladín tečúcich a stojatých vôd! Dodržujte ochrannú zónu!**

**Pri aplikácii do skleníkov, kde sa používajú opeľovače (čmeliaky), tieto treba izolovať večer pred aplikáciou a opätovne vložiť najskôr 48 hod. po aplikácii.**

**Pri aplikácii dbajte o to, aby v ošetrovanej kultúre neboli kvitnúce buriny!**

**Neaplikujte v čase letu včiel!**

**Poškodzuje zdravie po požití, nadýchaní a styku s pokožkou!**

**Chráňte pred deťmi a nepoučenými osobami!**

**Uložte mimo dosahu zvierat!**

|  |  |
| --- | --- |
| **Výrobca:** | DOW AgroSciences, European Development Centre  2nd Floor, 3 Milton Park, Abingdon, Oxon, OX14 4 RN  Spojené kráľovstvo Veľkej Británie a Severného Írska |
|  |  |
| **Držiteľ autorizácie a osoba zodpovedná za konečné balenie a označovanie:** | FLORASERVIS spol. s r.o.  Široká 10487/30, 831 07 Bratislava  Slovenská republika  🕿 02-43712 289 |
|  | |
| **Číslo autorizácie ÚKSÚP:** | **08-MB-0665** |
|  |  |
| **Dátum výroby**: | uvedené na obale |
| **Číslo výrobnej šarže**: | uvedené na obale |
|  |  |
| **Balenie:** | 6 ml, 10 ml, 25 ml a 50 ml PET fľaša  + potlačená papierová škatuľka |
|  |  |

Informačná služba firmy Dow AgroSciences +421(0)2 54 435 863

**PÔSOBENIE PRÍPRAVKU**

SPINTOR\* obsahuje účinnú látku spinosad, ktorá je prírodným produktom získaným fermentačnou činnosťou baktérie *Saccharopolyspora spinosa*, ktorá sa bežne vyskytuje v pôde. Spinosad ako zmes dvoch komponentov (*spinosynu A* a *spinosynu D*) sa vyznačuje nízkou toxicitou voči človeku a teplokrvným živočíchom, rýchlym odbúravaním v životnom prostredí a nízkym rizikom akumulácie v telách vodných živočíchov. SPINTOR pôsobí ako kontaktný a požerový insekticíd. Účinná látka depolarizuje neuróny hmyzu aktiváciou receptoru acetylcholínu, ktorá sa prejavuje nekontrolovateľnými svalovými kontrakciami hmyzu, následnou paralýzou a dochádza k úhynu škodcu.

Príjem účinnej látky nastáva priamym kontaktom s látkou alebo príjmom potravy. Účinok nastáva už po niekoľkých hodinách. Pôsobenie účinnej látky spočíva v ovplyvňovaní aktivity neurónov. Doposiaľ nebola preukázaná rezistencia škodcov voči účinnej látke. Zaschnutý postrek na povrchu ošetrených rastlín nie je nebezpečný pre včely alebo iný užitočný hmyz. SPINTOR sa vyznačuje vysokou selektivitou voči dravému roztočovi *Typhlodromus pyri.*

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Škodlivý činiteľ** | **Dávka 100 m2** | **Ochranná doba** | **Poznámka** |
| **kapusta** | mlynárik kapustový | 4 ml | 3 dni |  |
| mora kapustová | 4 - 5 ml | 3 dni |  |
| **rajčiak, baklažán,**  **paprika,**  **uhorka** | strapky | 4 ml | 3 dni | aplikácia v skleníku |
| **zemiak** | pásavka zemiaková | 1,5 – 2 ml | 7 dní |  |
| **vinič** | obaľovače | 3 – 4 ml | 14 dní |  |
| **jabloň** | obaľovač jablčný | 6 ml | 7 dní |  |
| podkopáčiky | 6 – 8 ml |  |

**POKYNY PRE APLIKÁCIU**

**Ošetrovaná plocha nesmie byť v letovej dráhe včiel! Pri aplikácii dbajte, aby v poraste neboli kvitnúce buriny! Je zakázané aplikovať SPINTOR v čase letu včiel! Pred aplikáciou sa uistite, že sú vhodné poveternostné podmienky na aplikáciu a technické podmienky aplikácie neohrozia včelstvá.**

Počet aplikácií: max. 2x za vegetačnú sezónu

**Kapusta** - aplikujte proti húseniciam motýľov vždy krátko po ich vyliahnutí vo fáze BBCH 10-49. Vyššia dávka sa odporúča pri silnejšom výskyte škodcu. Interval medzi ošetreniami je spravidla 10 dní, prípadne podľa liahnutia ďalších lariev.

**Paprika, rajčiak, baklažán, uhorky v skleníku** - ošetrujte na začiatku zistenia škodcu. Večer pred plánovaným postrekom zavrite úliky s čmeliakmi a vyneste ich von zo skleníka. Najskôr po 48 h od aplikácie prípravku je možné úliky opäť umiestniť v skleníku. Aplikačnú dávku 4 ml použite v minimálne 5 l vody.

**Zemiak -** aplikuje v dobe maximálneho liahnutia lariev z vajíčok. Vyššiu dávku použite na larvy vo vyšších larválnych štádiách. Dávka vody 3-5 l/100 m2.

**Vinič -** aplikuje proti prvej generácii obaľovačov približne 10 dní po maximálnom nálete zistenom na feromónovom lapáku, prípadne od štádia čiernej hlavičky resp. začiatku liahnutia húseníc. Pre aplikáciu proti prvej generácii sa odporúča dávka 3 ml/100 m2 v 4-6 l vody. Proti druhej generácii sa aplikuje dávka 4 ml/100 m2 5-7 dní po zistení vrcholu náletu, prípadne od štádia čiernej hlavičky až začiatku liahnutia húseníc. Po 7-10 dňoch sa postrek opakuje dávkou 3-4 ml/100 m2. Dosiahnutie rovnomernej pokryvnosti je predpokladom dosiahnutia vysokej účinnosti.

**Listy viniča ošetrené prípravkom SPINTOR nesmú byť použité na potravinárske účely!**

**Jabloň** - aplikujte proti húseniciam obaľovača jablčného najlepšie vo fáze liahnutia húseníc. Interval medzi ošetreniami je 7-10 dní. Dávka vody musí zabezpečiť dokonalé a rovnomerné pokrytie. Zvyčajne sa používa 2-6 l/100 m2 vody.

Proti podkopáčikom ošetrujte pri maximálnom nálete do feromónových lapačov.

Počas vegetácie sa odporúča používať insekticídy s rôznym spôsobom účinku z dôvodu prevencie pred vznikom rezistencie.

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Pre povolený rozsah prípravku nie sú známe.

**OPATRENIA PROTI VZNIKU REZISTENCIE**

Účinná látka spinosad je zaradená do skupiny modulátorov neurotransmitterov v centrálnej nervovej sústave hmyzu (IRAC 5). Neaplikujte nižšie než registrované dávky prípravku. Ošetrujte cielene, najlepšie v skorých vývojových štádiách škodcu. Ak je to možné, kombinujte pesticídnu a biologickú ochranu. Ak aplikujete tank mix, používajte prípravky s rozdielnym spôsobom účinku.

**VPLYV NA NÁSLEDNÉ, NÁHRADNÉ A SUSEDIACE PLODINY**

Pestovanie následných a náhradných plodín je bez obmedzenia. **Postrek nesmie zasiahnuť susedné kultúry!**

**VPLYV NA UŽITOČNÉ A INÉ NECIEĽOVÉ ORGANIZMY**

Prípravok nie je systémový. Riziko vyplývajúce pre užitočné a iné necieľové organizmy pri dodržaní predpísanej dávky alebo koncentrácie a spôsobu aplikácie, je stredné.

**PRÍPRAVA POSTREKOVEJ KVAPALINY**

Odmerané množstvo prípravku vlejte do nádrže postrekovača naplnenej do polovice vodou a doplňte na požadovaný objem. Prázdny obal z tohto prípravku vypláchnite vodou, a to buď ručne (3 krát po sebe). Výplachovú vodu vlejte do nádrže postrekovača. Po uzavretí postrekovača pretrepte postrekovač tak, aby sa postreková kvapalina premiešala. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely! Použitý postrekovač musí byť v dobrom technickom stave a dokonale zbavený prípadných zvyškov po predchádzajúcich postrekoch.

**ČISTENIE APLIKAČNÉHO ZARIADENIA**

Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd.

**BEZPEČNOSTNÉ OPATRENIA**

1. Pred použitím prípravku si dôkladne prečítajte návod na použitie!
2. Pri príprave aplikačného roztoku použite ochrannú zásteru z pogumovaného textilu, rukavice určené na prácu s chemikáliami a gumovú obuv.
3. Pri aplikácii použite pracovný ochranný odev, ochranný štít na tvár alebo ochranné okuliare, respirátor proti výparom, rukavice určené na prácu s chemikáliami a gumovú obuv.
4. Pri práci a po jej skončení až do vyzlečenia pracovného odevu a dôkladnom umytí mydlom a teplou vodou je zakázané **jesť, piť a fajčiť!**

**Dôležité upozornenie:** Postrekovať môžete len za bezvetria alebo pri miernom vánku a v tom prípade v smere vetra od pracujúcich. Zabráňte vdychovaniu výparov a postrekového aerosólu. Postrekom nesmú byť zasiahnuté susedné plodiny!

**PRVÁ POMOC**

**Nikdy nepodávajte tekutiny a nevyvolávajte zvracanie ak je pacient v bezvedomí alebo má kŕče.**

**Po nadýchaní:** Opustiť zamorený priestor, zabezpečiť pobyt na čistom vzduchu, rozopnúť na hrudníku odev, zabezpečiť pokoj a teplo. Ak vznikne podráždenie, poraďte sa s lekárom.

**Po požití:** Nevyvolávajte zvracanie. Ak je pacient pri vedomí, vypláchnite mu ústa vodou. Poraďte sa s lekárom. O vyvolaní/nevyvolaní zvracania musí rozhodnúť lekár. Privolajte ihneď lekára.

**Po zasiahnutí očí:** Oči dôkladne vyplachujte niekoľko minút veľkým množstvom vody. Vyberte kontaktné šošovky po 1-2 minútach a pokračujte vo vyplachovaní. Vyhľadajte lekársku pomoc, podľa možnosti oftalmológa.

**Po zasiahnutí pokožky:** Odstráňte zamorený odev a postihnuté miesto dôkladne umyte teplou vodou a mydlom. Zasiahnutý odev pred opätovným použitím vyperte.

**Informácia pre lekára:** Nie je známy žiadny špecifický protijed. Liečba je založená na posudku lekára, ktorý vychádza zo symptómov pacienta.

V prípade potreby lekár môže liečbu konzultovať s Národným toxikologickým informačným centrom v Bratislave, č. tel. +421 (0)2 54 774 166.

**SKLADOVANIE**

Prípravok skladujte v uzatvorených originálnych obaloch v uzamknutých, suchých a vetrateľných priestoroch pri teplotách +5 až +30°C oddelene od potravín, nápojov, liekov, hnojív, krmív, dezinfekčných prostriedkov a obalov od týchto látok. Chráňte pred mrazom, vlhkom, ohňom, sálaním tepelných zdrojov a priamym slnečným žiarením. Doba skladovateľnosti v originálnych neporušených obaloch je 2 roky od dátumu výroby.

**ZNEŠKODNENIE OBALOV A ZVYŠKOV**

Nepoužité zvyšky prípravku v pôvodnom obale a prázdne obaly (3× vypláchnuté vodou) zneškodnite ako nebezpečný odpad uložením do vyhradených kontajnerov určených na tento účel obecným, alebo mestským úradom. Obaly od prípravku sa nesmú znovu používať na akékoľvek iné účely!

Oplachové vody použite na prípravu postrekovej kvapaliny. Zvyšky postrekovej kvapaliny po zriedení vystriekajte na ošetrenom pozemku, nesmú však zasiahnuť zdroje podzemných ani recipienty povrchových vôd.

Použité náradie, nástroje, zariadenia a ochranné pomôcky asanujte 3% roztokom uhličitanu sodného (sódy) a opláchnite vodou.